***Matematička igra***

**U koga je koja cifra?**

1. Došao Miša na sastanak pionirske službe i rekao: „Ja imam kartonske kartice na kojima su napisane dve cifre: na jednoj – cifra 2, na drugoj - cifra 3. Dvoje od vas mogu uzeti kartice sa ciframa, a ja ću pogoditi u koga je koja cifra.“

* E pa pokušaj, - odgovorili su drugovi ne verujući Miši. Kosta i Vasa su uzeli kartice na kojima su bile ispisane cifre. Pokazali su ih drugocima, da bi i oni znali u koga je koja cifra. Kada su dečaci uzimali cifre, Miša se okrenuo:
* Jeste li sakrili cifre? – pitao je posle jedne minute Miša.
* Sakrili, - odgovorili su u horu dečaci. Tada je Miša rekao: „Kosta, pomnoži svoju cifru sa 3, a Vasa neka pomnoži svoju cifru sa 2. Sada, što ste dobili jedan i drugi, saberite“. Svi ostali pioniri su pažljivo motrili Mišu i takođe računali.
* Kažite, koliko se dobilo sabiranjem vaših proizvoda, i ja ću znati, u koga je koja cifra, - odvažno je rekao Miša.
* Trinaest, - odgovorio je Kosta.
* Trinaest, - potvrdio je Vasa.
* Tačno, trinaest, - potvrdili su drugovi.
* Sada ja znam, u Koste je cifra 3, a u Vase – cifra 2. – samouvereno je rekao Miša. I zaista, Kosta je pokazao cifru 3, a Vasa – cifru 2. Deca su se divila Miši. „Kako si doznao?“ – pitali su oni.
* Meni je u tome pomogla matemaitka, - odgovorio je Miša.

Pokušajte i vi izvesti takvu igru.

**O B J A Š NJ E NJ E**: Za izvođenje igre treba znati sledeće. Cifre s kojima izvodite igru, treba da budu jedna parna, a druga – neparna. Pri sastavljanju množenja treba jedan od tih brojeva pomnožiti parnim, a drugi neparnim brojem. Onaj koji pogađa treba sam da pretpostavi, na primer, da je u pravog cifra 3, a u drugog cifra 2, i usmeno izvrši množenje. Ako se njegov rezultat podudara sa rezultatom drugova, u kojih se nalaze cifre, znači, da je njegova pretpostavka tačna, i u prvog je cifra 3, a u drugog cifra 2. Ako se, pak, njegovo izračunvanje ne podudari s odgovorima drugova, u kojih se nalaze cifre, znači da je njegova pretpostavka netačna, i, prema tome, u prvog nije cifra 3, već 2, a u drugog nije 2, već 3.